Un iceberg de 18 ori mai mare decât Bucureștiul s-a desprins de Antarctica. Explicația cercetătorilor.
A-76 este cel mai mare iceberg văzut până acum cu o suprafaţă de peste 4.000 km pătraţi. Iceberg-ul s-a desprins de gheţarul Ronne Shelf la începutul lunii. Cercetătorii nu cred însă că evenimentul a fost cauzat de încălzirea globală.
Iceberg-ul acesta cu siguranţă l-ar fi văzut şi căpitanul Titanicului. Este cel mai mare descoperit până acum după ce s-a desprins în urmă cu câteva zile de un gheţar plutitor. Numit A-76, iceberg-ul s-a rupt de gheţarul Ronne Shelf în ultimele zile. Conform Agenţiei Spaţiale Europene, zona a avut parte de flux de apă caldă care a afectat şi alte părţi din vestul Antarcticii.A-76 este cel mai mare iceberg văzut până acum. Gheaţa plutitoare are o lungime de 170 de kilometri şi o lăţime de 25 de kilometri.Cercetătorii nu atribuie acest eveniment schimbărilor climatice: este o parte din ciclul natural al gheţarilor din regiune, spun aceştia. Iar când gheţarul se va topi, nu va provoca creşterea nivelului mărilor pentru că făcea parte dintr-un gheţar plutitor. La fel cum topirea unui cub de gheaţă într-o băutură nu face ca nivelul acesteia să crească.